**ЕВРОПСКА МЛАДИНСКА КАРТИЧКА**

* Европската младинска картичка е проект кој е дел е од програмата на Владата за 2019 и дел од програмата на Агенција за млади и спорт. Со оваа картичка се олеснува секојдневието на секој млад човек, најпрвин финансиски, но покрај тоа нуди и многу отворени можности за младите, за нивна поврзаност, информираност и мобилност.
* Промоцијата на проектот се одржа на 6-ти јуни, со што започна аплицирањето на младите за истата. Повикот за аплицирање ќе биде отворен, а издавањето на картичките ќе започне од 1 –ви Јули.
* Европската младинска картичка е бесплатна, а може да ја добие секој млад човек во државата, на возраст од 15 – 29 години. Аплицирањето за картичката е онлајн, преку апликација на веб страната www.mladinskakarticka.mk. По аплицирањето секој корисник е регистриран во системот и по изработување на картичкката, ќе биде контактиран на е-маил адреса каде истата може да ја подигне.
* Рокот на важење на картичката е 2 години, со можност за реобновување доколку е во рамките на дозволената возрасна граница.
* Како корисници на картичката, младите имаат поволности и попусти во разни категории и тоа: угостителски објекти, малопродажба, култура, спорт, транспорт, едукативни центри и обуки за стручни вештини и останати субјекти препознатливи помеѓу младите кои нудат поволности кои се однесуваат на ова категорија.
* До сега бројката на компании изнесува 320, но секојдневно голем број субјекти пројавуваат интерес да се приклучат кон картичката, со што понудата на услуги и прозиводи за младите ќе се зголемува.
* Дополнително, покрај попустите што се нудат во главниот град, оваа картичка е активна на територијата на цела држава и ќе можат да се користат поволности и во други градови за да се овозможи пристап на што поголем број млади луѓе да бидат корисници на картичката.
* Агенција за млади и спорт, како партнер во овој проект ја има Националната Агенција за европски образони програми и мобилност. Преку НА, нашата држава е членка во Асоцијацијата на Европска младинска картичка, а тоа значи дека младите од нашата држава, ќе можат покрај поволностите кои се нудат тука, да уживаат исти поволности со над 6 милиони млади луѓе, во над 30 земји ширум Европа.

**РЕВИЗИЈА НА НСМ**

* Агенција за млади и спорт изготви извештај за Акцискиот план 2016 – 2017, со цел да се утврди обемот на реализација на зацртаните цели и активности во АП за млади за периодот 2016 – 2017, реализираните активности во 2018 година, како и да се согледа степенот на релевантност на активностите и очекуваните резултати.
* Врз основа на овој извештај со вклучени наоди и препораки за идни активности и мерки за ревизија на НСМ, се изготви и предлог Акциски план за следните 2 години.
* Ваквите документи беа доставени на разгледување до младинските организации и за истите ќе се одржат консултативни средби, во текот на следниот месец.
* Идејата е на консултативните средби да се разговара за методологија на ревизијата на НСМ ( имајќи ги во предвид досегашните сугестии и предлози добиени од младинските организации), како и да се доработи предлог документот за Акциски план за следните 2 години.